ମିପୋମେରସେନ

ମିପୋମେରସେନ (ଇଂରାଜୀ ଭାଷାରେ  Mipomersen), କିନାମ୍ରୋ ବ୍ରାଣ୍ଡ ଏହାର ଏକ ବେପାର ନାମ, ହେଉଛି, ଏକ ଔଷଧ ଯାହା ହୋମୋଜାଇଗସ ପାରିବାରିକ ହାଇପରକୋଲେଷ୍ଟେରୋମିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ ।  ହୃଦରକ୍ତନାଳୀ ରୋଗ କିମ୍ବା ମୃତ୍ୟୁର ସାମଗ୍ରିକ ସଙ୍କଟ ଉପରେ ଏହାର ପ୍ରଭାବ ଅସ୍ପଷ୍ଟ । ଅନ୍ୟ ପ୍ରକାରର ଉଚ୍ଚ କୋଲେଷ୍ଟେରଲ ରୋଗରେ ଏହାର ଉପକାରୀତା ଅଜ୍ଞାତ ଅଟେ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଥକ୍କା, ଅଇ, ମୁଣ୍ଡବିନ୍ଧା, ଯକୃତ ସମସ୍ୟା, ଜ୍ୱର, ଉଚ୍ଚ ରକ୍ତଚାପ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେସନ ସ୍ଥାନରେ ଯନ୍ତ୍ରଣା ଏବଂ ଆଞ୍ଜିଓଇଡିମା  ହୋଇପାରେ । ଏହା ଡିଏନ୍ଏର ଏକ କ୍ଷୁଦ୍ର ଖଣ୍ଡ, ଯାହା ଆଣ୍ଟିସେନ୍ସ   ଓଲିଗୋନ୍ୟୁକ୍ଲିଓଟାଇଡ ଭାବରେ ଜଣାଶୁଣା, ଯାହା ଆପୋଲିପ୍ରୋଟିନ୍ ବି ଉତ୍ପାଦନକୁ ଅବରୋଧ କରିଥାଏ । 

୨୦୧୩ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ମିପୋମେରସେନ ଅନୁମୋଦିତ ହୋଇଛି । ୟୁରୋପରେ ଲାଭ ଅପେକ୍ଷା ଅଧିକ ପାର୍ଶ୍ୱ ପ୍ରତିକ୍ରିୟା ଚିନ୍ତା ହେତୁ ୨୦୧୩ରେ ଏହାର ଅନୁମୋଦନ ପ୍ରତ୍ୟାଖ୍ୟାନ କରାଯାଇଥିଲା । ଯୁକ୍ତରାଷ୍ଟ୍ରରେ ଏହା ବାବଦ ବାର୍ଷିକ ଖର୍ଚ୍ଚ ପ୍ରାୟ ୪୦୭,୦୦୦ ଡଲାର ଅଟେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki